Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5021

d) a forgószárnyas légijármű rendszereinek, alkatrészeinek, meghajtás áttételeinek, forgószárnyainak valamint hajtóműveinek állapotát és megbízhatóságát felülvizsgáló programok szükség szerinti ismertetése. 9.3.2 A forgószárnyas légijármű típusra kötelezőnek kijelölt karbantartási feladatokat és ezek elvégzésének időszakait ennek megfelelően azonosítsák. 9.3.3 Ajánlás – A karbantartási programot a tervezés állama vagy a típus tervezéséért felelős szervezet által rendelkezésre bocsátott tájékoztatások valamint bármely más megfelelő gyakorlati tapasztalatok alapján dolgozzák ki. 9.4 Útinapló 9.4.1 Ajánlás – A forgószárnyas légijármű útinaplója a következő tételeket és a vonatkozó római számokat tartalmazza: I - A forgószárnyas légijármű nemzeti hovatartozása és lajstromjele. II - A repülés időpontja. III - A személyzeti tagok névsora. IV - A személyzet tagjainak kijelölt feladatai. V - Az indulás helye. VI - Az érkezés helye. VII - Az indulás időpontja. VIII - Az érkezés időpontja. IX - A repülés időtartama. X - A repülési feladat pontos meghatározása (magáncélú, menetrendszerű vagy nemmenetrendszerű repülés). XI - Események és megfigyelések – ha van. XII - A felelős személy aláírása. 9.4.2 Ajánlás – A forgószárnyas légijármű útinaplót naprakészen vezessék, a bejegyzéseket tollal vagy kitörölhetetlen ceruzával írják be. 9.4.3 Ajánlás – A kitöltött útinaplót őrizzék meg, hogy a forgószárnyas légijármű üzemeltetésének utolsó hat hónapjáról folyamatos feljegyzés álljon rendelkezésre. 9.5 A fedélzeten szállított vészhelyzeti és túlélési felszerelések jegyzéke A járató mindig rendelkezzen a mentést koordináló központnak azonnal továbbítható jegyzékkel, amely tartalmazza a nemzetközi légiközlekedésben üzemeltetett bármely forgószárnyas légijárművének fedélzetén szállított vészhelyzeti és túlélési felszerelések felsorolását. A tájékoztató szükség szerint tartalmazza a mentőtutajok számát, színét és típusát, a rendelkezésre álló pirotechnikai eszközök ismertetését, a vészhelyzeti egészségügyi készletek részletezését, a vízkészletek meghatározását valamint a hordozható vészhelyzeti rádióberendezések típusát és frekvenciáit. 9.6 Repülési adatrögzítő felvételei A járató a lehetőségek határain belül biztosítsa, hogy amennyiben egyik forgószárnyas légijárműve balesetet szenvedett vagy repeseményben érintett, az összes vonatkozó repülési adatrögzítő felvételt és ha szükséges, a repülési adatrögzítő berendezéseket is megőrizze és azokat a 13. Annex előírásaival összhangban biztonságos őrizet alatt tárolja.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes